Kaparinyo (album Noraniza Idris)

Kaparinyo merupakan album solo studio pertama penyanyi Noraniza Idris. Sebelum album ini, Noraniza ditampilkan dalam album Melayu Deli. Album berkonsepkan Melayu Klasik ini menampilkan Noraniza sebagai penyanyi lagu-lagu saduran petikan daripada filem Melayu lama sekaligus menyaksikan kemampuan Noraniza menyanyikan pelbagai genre muzik Melayu dari ghazal ke irama joget dan asli. Album ini disifatkan sebagai platform pertama bintang ini untuk menanamkan jati diri dan minat dalam seni warisan muzik Melayu serantau yang mana ia dibuktikan menerusi siri album-album studionya selepas itu. 

Noraniza mempopularkan semula lagu Bulan Ditutup Awan selain buat pertama kali bergandingan bersama sifunya, Abdullah Chik. Gandingan serasi Noraniza bersama penyanyi veteran itu disambung menerusi penerbitan album Lagu-lagu dari Filem dan Kenangan Lama yang diterbitkan sebanyak 9 volume pada awal 90-an. 

Lagu Kaparinyo pernah dinyanyikan semula sejak tahun 1960-an oleh penyanyi popular Indonesia yang berasal dari Sumatera Barat iaitu Oslan Husein dan Elly Kasim. Ia juga dinyanyikan semula oleh penyanyi Siti Nurhaliza menerusi album Cindai (1997).

Senarai runut
 "Bulan Ditutup Awan"
 "Jari-Jariku Sakit Semua"
 "Kaparinyo" (duet bersama Abdullah Chik)
 "Kenang Daku Dalam Doamu"
 "Hujung Sirih"
 "Lela Manja"
 "Setangkai Kembang Melati" (duet bersama Abdullah Chik)
 "Sengketa Dan Damai" (duet bersama Abdullah Chik)
 "Sekapur Sirih Seulas Pinang"
 "Asmara"
 "Hasrat Rohani" (duet bersama Abdullah Chik)
 "Tetapkan Hatimu"
 "Cinta Sejati" (duet bersama Abdullah Chik)
 "Semenjak Kita Berpisah"

Album Noraniza Idris
 Album Malaysia tahun 1986
Album sulung